Virallinen lehti nro C 223 , 17/07/1998 s. 0040



KIRJALLINEN KYSYMYS E-3982/97 komissiolle esittäjä(t): Kenneth Coates (GUE/NGL) (14. tammikuuta 1998) Aihe: Matkustajajunayhteydet Ison-Britannian ja manner-Euroopan välillä Kuinka suuressa määrin Euroopan unioni on osallistunut kanaalin alittavan tunnelin ja siihen liittyvien rautatieyhteyksien kehittämisen rahoittamiseen? Kuinka paljon Euroopan hiili- ja teräsyhteisö on sijoittanut siihen? Komission jäsenen Neil Kinnockin komission puolesta antama yhteinen vastaus kirjallisiin kysymyksiin E-3982/97 ja E-3983/97 (23. helmikuuta 1998) Yhteisö on tukenut kanaalin alittavan tunnelin ja siihen liittyvien rautatieyhteyksien kehittämistä Yhdistyneessä kuningaskunnassa ja Ranskassa lukuisten rahoitusvälineiden avulla vuodesta 1982 lähtien. Yhteisö antoi 0,4 miljoonaa ecua vuonna 1983 Eurotunneli-projektin alustavan arviointitutkimuksen kustannuksiin. Euroopan investointipankki (EIP) antoi 1 400 miljoonan ecun lainan vuonna 1987 Eurotunnelille varsinaisesta projektista aiheutuviin kuluihin. Pankki on vielä tämän jälkeen lainannut projektille 254,4 miljoonaa ecua. Lontoon ja tunnelin välisen suurnopeusjunayhteyden kehittämistä pidetään Yhdistyneessä kuningaskunnassa EY:n perustamissopimuksen Euroopan laajuisia verkostoja koskeviin määräyksiin liittyvänä ensisijaisena projektina. Tarvittavien valmistelujen suorittamiseksi - tähän sisältyvät myös nykyisellä Lontoon ja Folkestonen välisellä reitillä tehtävät valmistelutyöt - yhteisö on tähän mennessä myöntänyt Union Railways -yhtiölle (jonka nykyään omistaa kokonaan London and Continental Railways plc -yhtiö) hieman yli 121 miljoonaa ecua seuraavasti: Miljoonaa ecua >TABLE> Vuosina 1989-97 yhteisö myönsi 139,65 miljoonaa ecua Pariisi-Bryssel-Köln-Amsterdam-Lontoo-suurnopeusjunayhteyden (PBKAL) kehittämiseen ja 0,5 miljoonaa ecua saman yhteyden kehittämiseen Ranskassa. Lisäksi EIP on lainannut 1 900 miljoonaa ecua tunnelille vievien yhteyksien kehittämiseen. Näihin lainoihin sisältyvät 118,9 miljoonaa ecua vuonna 1996 European Passenger Services Ltd -yhtiölle (joka myös on nykyään London and Continental Railways plc -yhtiön omistuksessa) kanaalin alittavan tunnelin ja Lontoon välisen uuden suurnopeusjunayhteyden ensivaihetta varten, 884 miljoonaa ecua vuosina 1990-1994 Société nationale des chemins de fer français (SNCF) -yhtiölle pohjoista TGV-yhteyttä varten ja 928,5 miljoonaa ecua vuosina 1993-1997 Société nationale des Chemins de fer belges (SNCB) -yhtiölle yhteyden rakentamiseksi Ranskan rajalta Brysseliin. Komissio päätti helmikuussa 1991 yksimielisen neuvoston puoltavan lausunnon mukaisesti myöntää tunneliprojektille 285 miljoonan ecun suuruisen Euroopan hiili- ja teräsyhteisön (EHTY) lainan, jotta projektissa käytettäisiin eurooppalaista terästä. Tämän päätöksen mukaisesti Eurotunnelille on nyt projektia varten myönnetty noin 240 miljoonaa ecua (197 miljoonaa Englannin puntaa). EHTY myönsi vuosina 1991 ja 1992 myös 115 miljoonaa ecua pohjoisen TGV-yhteyden rakentamiseen (Ranskassa) ja 40 miljoonaa ecua TGV-yhteyden rakentamiseksi Ranskan rajalta Brysseliin (Belgiassa). Toisin kuin liikenneinfrastruktuurille, liikennepalveluille ei voida myöntää tukea yhteisön varoista, eikä Eurostar-rautatieliikenteen tukemiseen ole tämän vuoksi annettu varoja. Komissio uskoo kuitenkin, että riittävät suorat yhteydet tarjotaan Euroopan laajuisten verkkojen rautatieinfrastruktuurin puitteissa, jota kehitetään yhteisön rahoitustuella, niin kuin edellä on esitetty.